Dåin, Dvalin, Dunøyr og Duratro

For dvergene, se Dåin og Dvalin

Dåin, Dvalin, Dunøyr og Duratro (norrønt: Dáinn, Dvalinn, Duneyrr og Duraþrór) er fire hjortedyr som ifølge Gylvaginning i Den yngre Edda løper omkring på greinene til verdenstreet Yggdrasil og beiter i løvverket.Gylvaginning, Den yngre Edda, Norrøne bokverk 42, 1973, s 36

De fire hjortene omtales også i Grimnesmål i Den eldre Edda:

Hjortane fire
halsen rekkjer
og bit av grøne greiner;
Dåin og Dvalin,
Dunøyr og Duratro.Grimnesmål, vers 33

Hjortene inngår i beskrivelsen av mange dyr som har tilhold i Yggdrasil. I toppen sitter ørnen Vidofnir med hauken Verfolne mellom øynene. Rundt rota på treet snor slangen Nidhogg seg, mens ekornet Ratatosk løper opp og ned og bringer hatefulle ord mellom dem. Forfatteren Vera Henriksen har hevdet at dyrene som bidrar til å ødelegge verdenstreet er «begynnelsen på elendigheten» som ender i Ragnarok.Vera Henriksen, Verdenstreet - mennesker og makter i Odins tid, Aschehoug, 1984, s 195-197

Referanser

Kategori:Dyr i norrøn mytologi